Foto: Hina, Reddit

ZORAN Milanović posljednjih je dana poveo svoj privatni rat protiv Srbije. Nakon što su objavljene tajne snimke sa sastanka ratnih veterana i šefa SDP-a, Milanović nije ublažio retoriku.



Dapače, danas je u Dubrovniku više manje sve ponovio nazvavši Beograd "čaršijom" i žestoko se obrušivši na srpsko državno vodstvo nazvavši ih ratnim huškačima koji su devedesetih sijali mržnju i rat.



Kako će se Milanovićeva žestoka retorika odraziti na predizborne ankete i same izbore, tek ćemo vidjeti. Milanović već godinama gradi imidž proeuropskog i modernog političara okrenutog budućnosti. No, brojni Europljani na popularnoj društvenoj mreži Reddit ga vide drugačije.



Tamo se, naime, povela zanimljiva rasprava o posljednjim potezima šefa SDP-a.



"Oh, Balkanci! Slatko je kako uvijek tražite povod za novi sukob", korisnik iz Latvije komentirao je Milanovićeve izjave o BiH.



"To neće izazvati novi sukob. Ali ono što je rekao o Srbiji bi moglo", napisao je korisnik iz Hrvatske.



"Kad izbori prođu, stvari će se vratiti u normalu", nadovezao se jedan čitatelj iz Srbije.



"Znam. Ali rekao je neke prilično teške optužbe na račun srpskih vođa", nastavio je raspravu korisnik iz Hrvatske.



"Pa, nije ništa krivo rekao", iznenađujuće Milanovića brani korisnik Reddita iz Srbije.



"Nije on ništa bolji od ljudi koje kritizira", zaključuje korisnik iz Hrvatske.

Tekst se nastavlja ispod oglasa

"Hrvatska je poraz od Srbije u košarci shvatila previše ozbiljno"



Jedan korisnik iz daleke Australije komentirao je kako su Milanovićeve izjave nepristojne.



"Ovo je malo nepristojno", napisao je Australac.



"Samo malo?", dovezao se netko iz Maroka.



"Po balkanskim standardima, da. Ovo je po balkanskim standardima samo malo nepristojno", sarkastičan je korisnik iz Francuske.



"Opet, BiH je jedva država. To je kao dva komada kartona zalijepljena ljepilom. Ta zemlja ne ide nikuda", konstatirao je netko s britanskom zastavicom na profilu.



"Uopće nije u krivu kad govori o BiH, Belgiji Balkana", nadovezao se drugi Britanac.



"Mislim da je Hrvatska malo preozbiljno shvatila poraz u košarci od Srbije", našalio se jedan stanovnik EU.



Naravno, velik dio rasprava na Redditu otpada na prepucavanja Srba i Hrvata. No, valja spomenuti, rasprave su kud i kamo civiliziranije od onih koje svakodnevno možemo čitati u komentarima članaka na Facebooku i po portalima.



Jedan korisnik ove mreže iz Bugarske ne može razumjeti kako se narodi bivše Jugoslavije tako mrze.



"Kako se sve zemlje bivše Jugoslavije tako mrze. To nije klasična stvar "kršćani vs muslimani". Tamo svatko mrzi svakoga? A svi pričaju praktički isti jezik, samo se drugačije zovu. Nemojte me napadati zbog toga, to je tako", komentirao je Bugar.